Federación Española de Rugby

A Federación Española de Rugby é o ente reitor do rugby en España, con sede en Madrid. As súas funcións son organizar as diversas competicións nacionais de liga e copa, tanto masculinas como femininas, nas modalidades de rugby a 15 e rugby a 7, e artellar ás seleccións nacionais.
Trala fundación dos primeiros clubs de rugby en Cataluña a comezos da década dos anos 20, foi creada a Federación Catalá de Rugby. De seguido ocorreu o mesmo en Castela, e xurdiu a necesidade de fundar unha federación a nivel nacional para organizar un Campionato de España entre os diversos campións rexionais. Deste xeito, a FER naceu o 1 de agosto de 1923. En 1934 integrouse na FIRA, e en 1988 entrou na IRB.

Dende 2014 está presidida por Alfonso Feijoo García, que foi reelixido en 2016 e 2020.

 Presidentes 
Fundada en Barcelona en 1923, o primeiro comité directivo da Federación Nacional de Football-Rugby estivo presidido por Baldiri Aleu, persoeiro introductor deste deporte en España e fundador en 1921 do primeiro club do país, a Unió Esportiva Santboiana. Esa entidade organizou o primeiro Campionato de España de Rugby cuxa final tivo lugar o 13 de maio de 1926 no terreo de xogo do club decano. Baixo a Federación Nacional estaban a Federación Catalana e a Federación Centro. A comezos de 1927 a Federación Centro pasou a ser a Unión Española de Rugby presidida por Enrique Gutiérrez, funcionando paralelamente á Federación Nacional, co obxectivo principal de organizar o primeiro encontro internacional da Selección de rugby de España, que se enfrontou a Francia o 26 de maio dese ano 1927 en Madrid, sendo Enrique Gutiérrez o seleccionador. A Federación Nacional non reconoceu a aquel equipo como unha verdadeira selección nacional, sendo certo que tódolos xogadores agás un eran de equipos de Madrid. Finalmente, en xaneiro de 1928 as dúas entidades (Federación Nacional e Unión Española) se fusionaron formando a actual Federación Española, ficando Enrique Gutiérrez na presidencia.

A seguinte lista amosa a serie de persoas que ocuparon a presidencia da Federación Española de Rugby:Datos da FER 

 Dende 2014:  Alfonso Feijoo García
 Dende 2012:  Javier González Cancho
 Dende 2001:  Alfonso Mandado Vázquez
 Dende 1997:  Alberto Pico Marín
 Dende 1992:  Antonio Moreno Romo de Arce
 Dende 1981:  Alberto Pico Marín
 Dende 1977:  Javier Cortázar Cano
 Dende 1967:  Florencio Noriega Ruiz
 Dende 1962:  José María Marín Ocón
 Dende 1957:  Eugenio Martínez Pasalodos
 Dende 1949:  Luis Blanco Mongay
 Dende 1946:  José María Unzeta Basterrechea
 Dende 1939:  Juan López de Chicheri y Ligues
 Dende 1936:  Luis García San Miguel
 Dende 1935:  Ambrosio Ristori de la Cuadra
 Dende 1933:  Francisco Martínez Larrañaga
 Dende 1931:  José María Vilar
 Dende 1929:  Baldiri Aleu Torras
 Dende 1928:  Enrique Gutiérrez
 Dende 1923:  Baldiri Aleu Torras

Licenzas
A Federación Española de Rugby contaba con 299 clubs federados e 34.232 licenzas entre xogadores, adestradores e árbitros na tempada 2016-17. Por federacións territoriais salientan:Licenzas 2016-17, na páxina oficial da FER. 
 En  Madrid: 8384 licenzas e 42 clubs federados
 En  Cataluña: 6493 licenzas e 49 clubs federados
 En  Andalucía: 4162 licenzas e 44 clubs federados
 En  Valencia: 3967 licenzas e 29 clubs federados
 En  Castela e León: 2140 licenzas e 17 clubs federados
 En  Euskadi: 1934 licenzas e 28 clubs federados
 En  Galicia: 1473 licenzas e 16 clubs federados

 Notas 

 Véxase tamén 
 Outros artigos 
 Selección de rugby de España
 División de Honra de Rugby
 División de Honra B de Rugby 
 Primeira División Nacional de Rugby 
 Copa do Rei de Rugby
 Ligazóns externas 
 Páxina web oficial da Federación Española de Rugby 

Categoría:Rugby en España
Rugby